Онуфрий Тимко

ТравникуУниверзитетБогословия Заґреб и ЛьвовПериод твореня1934—1985.Жанрисвященїцтво, компонованє, 
хорске дириґованєПохованиу Вербаше
Онуфрий Тимко (*5. октобер 1908—†24. авґуст 1989), священїк, историчар, етномузиколоґ, мелоґраф, композитор  и хорски дириґент.

 Биоґрафия 
Онуфрий Тимко ше народзел 5. октобра 1908. року у Коцуре. Оцец Иван (Янко), мац Мария, дзивоцке презвиско Шандор. Основну школу закончел у своїм валалє, а до ґимназиї Онуфрий Тимко почал ходзиц у Вербаше, а закончел ю у Травнику. Богословию започал студирац на Теолоґийним факултету у Заґребе, а закончел у Львове (Україна). Оженєл ше зоз учительку Ану Биндасову, дзивку Дюри Биндаса священїка и першого подпредсидателя Руского народного просвитного дружтва. Онуфрий Тимко бул пошвецени 14. октобра 1934. року у Заґребе. Пошвецел го крижевски владика др Дионизий Няради. Службовал у Руским Керестуре, Лишнї (Босна), и Баня Луки, а 1. децембра 1945. року є премесцени до Коцура, а од 18. фебруара 1950. постал парох у Старим Вербаше и там службовал по 12. април 1971. року, кед пошол до пензиї.

 Дїялносц и творчосц у швеце музики 

Под час школованя пришол до вираженя його талант и любов ґу музики, котри од малючка нашлїдзел од свойого оца, котри крашнє грал на виолини, а и мац знала крашнє шпивац. У Львове Онуфрий Тимко ше упознал зоз професором др Филаретом Колесом, од котрого ше вельо научел и спатрал ше на ньго у своєй етномузиколоґийней роботи през цали живот. Од нього здобул добри теорийни музични фундамент и практичне искуство у зазберовацкей мелоґрафскей роботи. Добре преучел сучасну музичну етноґрафию котра ноши назву Крон - Бартокова метода, котру применєл у систематизациї нашей народней шпиванки. У своєй зберацкей роботи вон бул нє лєм прости записовач народних мелодийох, алє велї записани мелодиї дорабял, збогацовал, прерабял, на велї народни тексти присподобйовал, або сам складал мелодиї у народним и забавним духу.

Онуфрий Тимко бул добри музични аранжер, дириґент и композитор. У шицких парохийох дзе службовал Тимко сновал хори хтори виводзели вирску музику, як и руску и українску народну музику. 

Онуфрий Тимко по своїх опредзелєньох цалого живота бул активиста українскей ориєнтациї медзи войводянскима Руснацами.

Онуфрий Тимко, попри етномузиколоґийних студийох и теорийних написох, зохабел за собу и значне число статьох з нашей историї. Окреме значне його доприношенє у ошвицованю насельованя наших предкох до Руского Керестура и Коцура.

Онуфрий Тимко по тераз наш найвизначнєйши дїяч на зазберованю, култивованю, науковим презентованю и популаризованю нашей националней музичней творчосци. Записал вецей як 500 народни мелодиї з одвитуюцима текстами и з того числа, з обсяжну музиколоґийну студию, обявел 424 писнї и танци. Автор є штирох томох капиталного виданя з нотним укладом под насловом Наша писня, потим писньох за дзеци под насловом Мали соловей и понад 40 науково роботи обявел у часописох, календарох и зборнїкох.

Онуфрий Тимко зложел надосц композициї хтори виведзени у рамикох Фестивала Червена ружа, преважно на манифестациї Червене пупче. 

Окрем же компоновал соло писнї Онуфрий Тимко у своїм опусу ма и хорски композициї хтори нєпреривно и нєшка на репертоару наших руских хорох, як и даскельо хорски з релиґийну тематику (духовни).

Онуфрий Тимко умар у Вербаше 24. авґуста 1989. року, витрапени з хороту. Поховани є 25. авґуста 1989. року на вербаским теметове.

+Композициї<big> Червена ружа  Червене пупче У народним духуРокНаслов композициїАвтор текстуРокНаслов композициїАвтор текста1977.ЗаячкиМихайло Ковач1969.Блукал я уж велї рокиЯнко Фейса1977.КогуцикМихайло Ковач1969.Ораче, орачеМихайло Ковач1978.ЖимаЯнко Фейса1970.Глєдаме щесцаМихайло Ковач1978.ШколярМирон Будински1971.Заграйце, гудациЯнко Фейса1978.Мой валалМихайло Ковач1972.Загучали горинародни1979.Цепли, цеплиИ. Воробкевич1979.Дюри (Заграл Дюри)Михайло КовачЧервене пупче1979.ЗаячокМихайло КовачРокНаслов композициїАвтор текста1979.КуркаМихайло Ковач1969.ТащокМихайло Ковач1979.ЛоварМихайло Ковач1969.Страканародни1980.Писня мацери (Мац)Михайло Ковач1970.Пришла нам жима (Жима)Мирон Колошняї1980.Єшеньски витриМихайло Ковач1970.СтудзенкаМихайло Ковач1981.ЛастовичкиЛ.(еона) Кашаї1973.Хора бабкаВасиль Мудри(?)АмалкаМихайло Ковач1974.На пажичкиМихайло Ковач(?)БабкаЯ. Венчельовски1974На ярМихайло Ковач(?)КачаточкаП. Планчак1974.ПчолкиА. Джуджар(?)Школярски часиОнуфрий Тимко1975.ДротарМихайло Ковач(?)Школски ствариМихайло Ковач1976.КонїкМихайло Ковач1977.Идзе жимаКсения Гирйовати

Загучали гори (The Mountains Roared) English subtitles

 Литература 
  о. Проф. Др Роман Миз. Священїки дакедишнього Осєцкого викарията; видавателє: Парохия св. Петра и Павла, Нови Сад и Максима друкарня и видавательна хижа, Петроварадин, 2016, б. 311-312.
 Шветлосц ч. 6/1989, б. 768-775.
 Календар 2008, бок 193—196, „Нєпревозидзени етномузиколоґ”, Дюра Латяк
 P. R. Magocsi, Timko Onufrii, P. R. Magocsi  and Ivan Pop: Encyclopedia of Rusyn History and Culture, University of Toronto, 2005, ISBN 0-8020-3556-3, p. 492.

 Вонкашнї вязи 
 Онуфрий Тимко (биоґрафия и список композицийох), Червена ружа 1962-2011, Том II, Завод за културу войводянских Руснацох, Нови Сад, 2014., б. 541-542. 

 o. Онуфрий ТИМКО, вебсайт НАР, Новинска Асоцияция Руснацох, децембер 28, 2017.


Катеґория:Руснаци у Сербиї
Катеґория:Коцурци
Катеґория:Священїки
Катеґория:Мелоґрафи
Катеґория:Композиторе
Катеґория:Дириґенти
Катеґория:Українофили
Катеґория:5. октобер
Катеґория:Народзени 1908
Катеґория:24. авґуст
Катеґория:Умарли 1989
Катеґория:Етномузиколоґия